CELEX: 62010CA0046
Language: hu
Date: 2011-07-14 00:00:00
Title: C-46/10. sz. ügy: A Bíróság (első tanács) 2011. július 14-i ítélete (a Højesteret (Dánia) előzetes döntéshozatal iránti kérelme) — Viking Gas A/S kontra Kosan Gas A/S, korábban BP Gas A/S (Védjegyek — 89/104/EGK irányelv — 5. és 7. cikk — Térbeli védjegyként oltalom alatt álló gázpalackok — A kizárólagos engedélyes által történő forgalomba hozatal — Az engedélyes versenytársának e palackok feltöltéséből álló tevékenysége)

10.9.2011   
            
            
               HU
            
            
               Az Európai Unió Hivatalos Lapja
            
            
               C 269/11
            
         A Bíróság (első tanács) 2011. július 14-i ítélete (a Højesteret (Dánia) előzetes döntéshozatal iránti kérelme) — Viking Gas A/S kontra Kosan Gas A/S, korábban BP Gas A/S
   (C-46/10. sz. ügy) (1)
   
   (Védjegyek - 89/104/EGK irányelv - 5. és 7. cikk - Térbeli védjegyként oltalom alatt álló gázpalackok - A kizárólagos engedélyes által történő forgalomba hozatal - Az engedélyes versenytársának e palackok feltöltéséből álló tevékenysége)
   2011/C 269/17
   Az eljárás nyelve: dán
   
      A kérdést előterjesztő bíróság
   
   Højesteret
   
      Az alapeljárás felei
   
   
      Felperes: Viking Gas A/S
   
      Alperes: Kosan Gas A/S, korábban BP Gas A/S
   
      Tárgy
   
   Előzetes döntéshozatal iránti kérelem — Højesteret — A védjegyekre vonatkozó tagállami jogszabályok közelítéséről szóló, 1988. december 21-i 89/104/EGK első tanácsi irányelv (HL L 40., 1. o.; magyar nyelvű különkiadás 17. fejezet, 1. kötet, 92. o.) 5. és 7. cikkének értelmezése — Olyan kompozit gázpalack kizárólagos engedélyes által történő forgalomba hozatala, amelynek a formáját csomagolásból álló, nemzeti és közösségi térbeli védjegyként lajstromozták — Az engedélyes versenytársának abból álló tevékenysége, hogy az engedélyes kompozit gázpalackjait feltölti, és e palackokban gázt értékesít, miután azokra a kizárólagos engedélyes ábrás védjegyének és szóvédjegyének eltávolítása nélkül olyan címkét ragaszt, amely szerint a feltöltést a versenytárs végezte
   
      Rendelkező rész
   
   A védjegyekre vonatkozó tagállami jogszabályok közelítéséről szóló, 1988. december 21-i 89/104/EGK első tanácsi irányelv 5. és 7. cikkét úgy kell értelmezni, hogy az nem teszi lehetővé az újrafelhasználásra szánt olyan kompozit gázpalackok kizárólagos használati engedélyének jogosultja számára, amelyeknek a formája térbeli védjegyként oltalom alatt áll, és amelyeken e jogosult elhelyezte a szó- és ábrás védjegyként lajstromozott nevét és logóját, hogy fellépjen az ellen, hogy e palackokat azon fogyasztók általi megvásárlást követően, akik ezután az ebben eredetileg tartalmazott gázt felhasználják, fizetés ellenében harmadik személyek becseréljék a nem az e jogosulttól származó gázzal töltött kompozit palackokra, hacsak ugyanezen jogosult nem hivatkozhat a 89/104 irányelv 7. cikkének (2) bekezdése értelmében vett jogos érdekre.
   
      (1)  HL C 80., 2010.3.27.